Officelle fotos af OnePlus 9’erne lækket

Med mindre end to uger til den offcielle præsentation af OnePlus 9 -serien, er det lykkes for sitet WinFuture at få fingre i både billeder og detaljer om to af telefonerne, nemlig OnePlus 9 og 9 Pro. Billederne viser blandt andet, at de begge er udrustet med et Hasselblad-branded kamera. Pro-udgaven har dog en ekstra linse, der ikke findes på basismodellen.

OnePlus har allerede afsløret, at mindst en af modellerne vil være udrustet med Sonys nye IMX789-sensor, men det vides ikke om det gælder både den almindelige og Pro-udgaven. Billederne afslører til gengæld, at OnePlus holder fast i de buede skærmkanter på Pro-modellen, mens den almindelige er “flad”. Begge modeller har punch-hole i skærmens øverste venstre hjørne, hvor selfie-kameraet kigger frem.

Billederne giver også et indblik i farvevalget. Ud over en lækker matsort udgave, fås Pro’en i mørkegrøn (billedet nedenfor) og sølv. Den almindelige OnePlus 9 fås i sort, sølv, lilla og så en blå (billedet nedenfor) der angiveligt har en form for gradient-effekt. Billeder af samtlige farvevarianter kan ses hos WinFuture.

OnePlus 9 Pro (Foto: WinFuture)

OnePlus 9 (foto: WinFuture)

Ifølge rygterne har kineserne også en tredje telefon på vej, nemlig OnePlus 9R, der bliver en billigere udgave med mere blodfattig bestykning. Den findes der dog endnu ingen billeder af. Det lovede OnePlus Watch forventes også at blive præsenteret på eventet, der finder sted den 23. marts.

Her er de forventede specs på de to telefoner.

| OnePlus 9 | OnePlus 9 Pro
Skærm | 6,5 tommer (120 Hz) | 6,7 tommer (120 Hz)
Chipset | Snapdragon 888 | Snapdragon 888
Lagerplads | 128 eller 256 gigabyte | 256 gigabyte
Kamera | Tre linser: 48 MP + 50 MP + 2 MP | Fire linser: 64 MP + 16 MP + 48 MP + 5 MP
Batteri | 4.500 mAh | 4.500 mAh
Opladning | Fast Charging 65W | Fast Charging 65W

Officelle fotos af OnePlus 9’erne lækket